तालिबान कितना मजबूत है? अफगानिस्तान के भविष्य के लिए यह एक अहम सवाल है. अंतरराष्ट्रीय सेना आईसैफ के प्रवक्ता गुंटर काट्स साफ साफ कहते हैं कि तालिबान बहुत कमजोर हो गया है. काट्स जर्मन चैनल एआरडी के साथ काबुल से बात कर रहे थे. नाटो के मुताबिक अफगानिस्तान में सुरक्षा स्थिति पहले से बेहतर हो गई है. काट्स का कहना है कि पिछले तीन महीनों में बीते साल के मुकाबले 15 फीसदी कम हमले हुए हैं और अक्टूबर में पिछले साल के मुकाबले 20 प्रतिशत कम हमले हुए हैं.